አቶ ደመቀ መኮንን ከፕሬዚዳንት ዩዌሪ ሙሴቬኒ ጋር ተወያዩ
የኡጋንዳው ፕሬዚ ዳንት ዩዌሪ ካጉታ ሙሴቬኒ ኢንቴቤ ከተማ በሚገኘው ጽሕፈት ቤታቸው ምክትል ጠቅላይ ሚኒስትር አቶ ደመቀ መኮንንን ተቀብለው በቀጣናዊ ትብብር እና በሁለትዮሽ ግንኙነት ዙሪያ አነጋግረዋል። አቶ ደመቀ እና ፕሬዚዳንት ሙሴቬኒ ውይይታቸው በቀጣናዊ ትብብር እና በሁለትዮሽ ግንኙነት ዙሪያ ያተኮረ እንደነበር ከምክትል ጠቅላይ ሚኒስትር ጽሕፈት ቤት የተገኘው መረጃ ያመለክታል። በተለያዩ መስኮች ለረጅም ዓመታት የዘለቀው የኢትዮጵያ እና የዑጋንዳ የሁለትዮሽ ግንኙነት የበለጠ ተጠናክሮ እንዲቀጥል መግባባት ላይ መድረሳቸውም መረጃው ጠቁሟል፡፡ ሁለቱ አገራት በቀጣናው በሚስተዋሉ ወቅታዊ ጉዳዮች ላይም የተወያዩ ሲሆን በቀጣይ በቀጣናው ትብብራቸውን ለማጥበቅ በሚችሉበት አግባብ ዙሪያም ተስማምተዋል። በመጨረሻም ከኢፌዴሪ ጠቅላይ ሚኒስትር ዶክተር አብይ አህመድ የተላከውን የትብብር መልዕክት ፕሬዚዳንት ሙሴቬኒ ከምክትል ጠቅ ላይ ሚኒስትር አቶ ደመቀ እጅ ተቀብለዋል።አዲስ ዘመን ግንቦት 7/2011